《**Terra : LandeScape**》是馮慶聰以J1M3名義行發的第一張概念音樂專輯，於2023年6月24日推出。

1 / Lost In The Woods - 樹海

「心境決定一切」
呢首係成個專輯嘅第一首歌，音樂創作靈感來自一片朦朧寂寥嘅森林，置身於森林霧海之中。喺我音樂創作嘅旅程入面，我傾向將自己從現實之中隔開，進入一個不受外界影響自成一角嘅地方，用音樂氛圍表達凄美哀傷嘅感覺。

外界環境對我地確實有非常實在嘅影響，我地好多時都會被自己嘅情緒，過去嘅心理陰影同經驗，等等所有內在潛藏嘅心魔同埋對事物嘅批判，或者慣性嘅思考模式，對一個原本沒有立場，沒有好壞，沒有對錯嘅環境，賦予左一個非常立體同真實嘅感受。

我哋會被自己腦海產生嘅念頭迷惑、困擾。迷霧森林裡面，一念天堂一念地獄，人可以活在當下，將佢當作為一個大自然嘅禮物盡情探險。同時亦可以令人感覺迷失被困，拼命走出呢個恐怖嘅結界森林。心境決定一切。

呢幾年係一個非常特別嘅大時代，環境變化相當急劇，令我深深體會到我哋每個人都需要了解我地有能力控制自己嘅感受，自己嘅念頭，自己嘅宇宙，改變包圍我哋嘅實相。保持正念，放下恐懼。

話雖如此，不執著放下恐懼，一切自有其安排。地球上每個人每一個生命，都有佢哋嘅體驗同埋目的。一念生一念滅，以上嘅念頭亦會隨著腦海中嘅漣漪四散，不留痕跡。 

「選擇謝芊彤演繹的原因」
記得喺幾年前，監製Bert曾經邀請我加入其中一首雷同二友嘅歌曲製作之中，歌曲名字《等多一天》。歌曲內容描述主角情緒低落，繼而萌生起輕生嘅念頭，只要我們等多一天，或者事情就會有變化。當時嘅我在編曲的時候已經非常有感覺，對歌曲非常深刻。同樣地，《樹海》都是講述我們的念頭和情緒如何影響我們，主角也因為情緒而萌生輕生念頭。就係呢個連結令我覺得《樹海》非謝芊彤演繹不可了。

  

2 / Avalanche - 雪崩

  

「冰封三尺非一日之寒」

呢首歌係專輯嘅第二首歌，創作時間點係上一首迷霧森林嘅大半年後。
當時創作嘅靈感比較隨意，電腦上面嘅背景就係一座雪山，所以一邊望住呢個雪山一邊去寫。呢首音樂上比較着重空曠同埋壯闊嘅感覺。

有時候一切安枕無憂嘅生活，習以為常嘅人物同事物，一切理所當然發生嘅事，其實可以瞬間毁於一旦，令人措手不及。當一段關係走下坡，當身體嘅健康走下坡，當事情不如理想地走下坡，其實問題一早已經埋藏喺日常生活細節嘅深處。

唯有珍惜現狀，活在當下，視生命每一秒為最珍貴嘅禮物，有意識地及早重拾生命嘅掌控權，向內觀察自己嘅意識，向外觀察任何習以為常嘅事物，細心欣賞一切以至最細微嘅東西，意識保持清醒警覺，我地就可以盡力避免生命之中嘅走下坡嘅幅度，避免一觸即發，後知後覺嘅危險。

「貪瞋癡所得結果」「自然地淘汰　原是常態」

地球上生物遭受的嘅種種痛苦，都來自於人類嘅貪瞋癡。因為互相猜疑而發動戰爭，因為貪圖利益而破壞大自然，因為自大傲慢而剝削其他生物嘅生存權利。因為宇宙講求平衡，當大自然作出反應試圖平衡狀況，人類嘅所作所為就會被一次過清算。當人類嘅生命受到威脅，霎時就會看破自己生命以外嘅事情，貪瞋癡中嘅一切都不及當下嘅一刻重要。

「昨天的因　明天的果」

大部份人每日生活只看到短期嘅利益，希望以最快嘅時間最少嘅付出得到最大嘅回報。幾乎所有人都相信自己係一個獨立嘅個體，身邊其他人嘅福祉、利益都唔關自己嘅事。基於以上兩個觀點，我哋每日都種下很多不善嘅因，日後亦不斷產生負面嘅果。

「藏共業裡」

如果我哋大家都以大家嘅福祉為前題，及早停止傷害身邊任何一個你認識或者唔認識嘅人，我哋就可以改變我哋嘅共業，種下善因全人類都會得善果。

「由出生至一百歲　平坦怎會變崎嶇」

每一個剛剛出世嘅小孩，都會擁有天真無邪嘅笑容，擁有非常簡單嘅渴望，享受生活中所有新奇有趣嘅事物，相信任何天馬行空嘅夢想。隨著成長受到父母，學校，朋輩，社會，工作影響，我哋嘅接受能力愈黎愈小，內心固執，恐懼，仇恨，不滿足嘅情緒日漸累積，直至不能再承受嘅一刻，情緒，機遇，健康甚至生命都會一一如雪崩般塌下。

「選擇Kendy Suen演繹的原因」
《雪崩》的內容主要是描述共業、無常等等，在身邊認識的有合作的歌手之中，Kendy Suen的某些歌曲如《無名故事》，《日月無常》等等都令我覺得她就是一個最合適的人選。

  

3 / Edge Of Love - 風蝕崖岸

  

「願打願捱，以柔制剛」

呢首嘅創作時間點喺緊接雪崩之後，當時正式確立「Landescpae」概念大碟嘅方向，靈感係來自英國南部嘅白崖，音樂前半部份擺放模擬風聲嘅環境氛圍，後半部份加入弦樂主旋律伴奏，參照同樣來自英國嘅占士邦電影配樂風格。

內容大致上跟從英文版構思，無形無色無所不在嘅空氣，只要開始移動就會產生無窮無盡嘅力量。屹立不倒無堅不摧嘅岩石，卻會被這種看似沒有實相嘅東西慢慢蠶蝕，但又只能留在原地任由風擺佈。

也許生命中我哋總會遇到一啲我哋永遠都抵擋唔住嘅人，就好似宿世業力一樣，岩石雖然擅長防禦抵抗，但敵不過疾風千年萬年嘅洗禮。而我哋日常遇到嘅每一個人每一件事，看似毫無影響力，但可能好似風一樣，不經意地帶走我哋一絲嘅能量，影響咗我哋嘅命運。

「風亦不動　幡亦不動　山亦不動　只是心動」

世間上發生嘅每一件事，如果都沒有觀察者，那麼還可以有誰證明那件事曾經發生過？
即使擁有觀察者，不同嘅觀察者對於同一件事件都會產生不同嘅感覺。
是風在動還是幡在動？其實都只因我們心在動。

「選擇Lox3演繹的原因」
Lox3就是我以前Fabel的伙伴，我很了解她的聲線和喜愛的音樂類型，所以覺得她一定會喜歡和投入演繹這一首旋律起伏的歌曲。Fabel的歌由之中，也有一首《風吹草動》，描述愛情之中雙方隱約有預感大家想分開的念頭，《風蝕崖岸》則描述我們看事情的時候，其實最主要都是從自己的角度出發，並真的慢慢創造了自己相信的現實。

  

4/ Nobody’s Fault - 斷層

  

「我們都是一，我們已經擁有最好的」

呢首嘅創作時間點亦都係緊隨Edge Of Love之後，節奏較其他歌輕快。懸崖之後想繼續打開其他關於地質上、地球內部嘅面紗，所以諗到形態上同懸崖好相似嘅另一地貌，斷層。當Lillian寫好旋律歌詞同演繹好之後，喺混音嘅過程，我刻意將Lillian嘅聲線加上不同人聲效果處理，意味著不同嘅斷層由不同岩質組成。

斷層存在於每片地殼板塊之間，跟隨每片板塊移動，有著不同形態。有上下垂直的，有拉開漸漸遠離的（東非大裂谷），有對撞擠壓的（喜馬拉雅山），有左右平衡的（加洲）。不論板塊間的互動係相撞還是互相遠離，從熔岩冷卻組成岩石，由岩石熔化變成岩漿，呢個係地球上板塊生生不息循環嘅方法。

內容大致上也可以從英文版上發展，我哋之間嘅變動，不論係關係、工作，搬遷或者生離死別，都係為左增廣見聞，體驗人生。板塊由一端去到另一端，從未有機會接觸嘅事物，從未有機會認識嘅人，將來某個時間點，總會有相遇嘅契機，因為地球從來都是一體的。當宇宙嘅安排來到，就會發現心底裡面一直渴求嘅邂逅或者機遇，原來總會出現喺最合適最好嘅時間。

「選擇Luna Is A Bep演繹的原因」
因為這是唯一一首有RAP段落的歌曲，而且一直也覺得Luna很有態度，對很多事物有相當深的觀察和理解，所以她絕對是不二人選。她在最近推出的新歌《君莫問》之中，還有提及到香港的西貢其實在史前是一座活火山，箇中其實就是和斷層有直接關係。當我和她都一起說起這個巧合，大家也覺得這是一個緣份的安排。

  

5/ Monsoon - 季候風

  

「變幻原是永恒」

呢首作品比較後期先開始寫，一直好想寫一首代表香港嘅作品。香港除左擁有豐盛嘅地質價值之外，我仲搵到一個地球上只有局部地區先會發生嘅氣候現象 — 季候風。

每年固定嘅時間點都會有令人熟識嘅氣候，潮濕多雨喜怒無常夏季嘅西南季候風、清涼乾爽萬里無雲嘅東北季候風。我哋嘅情緒記憶好容易滲透入呢兩種截然不同嘅感覺裡面，就例如轉冷嘅天氣特別令人倍感孤獨。

有時候我哋嘅情緒都好似季候風一樣，情緒到達嘅時候我哋好難抵抗，有人選擇隱藏情緒，擺出另一個自己如常生活。有人選擇盡情浸淫其中，任由腦海思緒浮現。當我哋了解，情緒都會擁有自己嘅記憶，有時候我哋只係慣性地觸景傷情，慣性地自尋煩惱，如果可以用第三者身份觀察自己嘅想法同處境，或者我哋可以更加投入體驗季候風。

而有時候，一段關係亦好似季候風一樣，來去不由我哋控制，雙方喺關係中嘅投入程度都有先後，對立之分。也許，季候風、緣份同人心一樣，不受束縛，來去如風，變幻無常。

「選擇盧巧音演繹的原因」
《季候風》的內容是一段生命的經歷，我認為找一個很有經歷的人會更有感覺，我的直覺告訴我，盧巧音絕對能把這首歌的內容演繹得相當豐富和精彩。加上她也有關於風的歌曲《風鈴》和《一年五季》，這都是令我感到有連結有緣份的因素之一。

曲目列表
----

| 曲序 | 曲目 |  | 作曲 | 编曲 | 监制 | 备注 |
| --- | --- | --- | --- | --- | --- | --- |
| 1. | 樹海 | 小克 | 黃浩琳 / J1M3 | J1M3 | J1M3 | Feat. 謝芊彤 |
| 2. | 雪崩 | 小克 | 黃浩琳 / J1M3 | J1M3 | J1M3 | Feat. Kendy Suen |
| 3. | 風蝕崖岸 | 小克 | 黃浩琳 / J1M3 | J1M3 | J1M3 | Feat. Lo/o |
| 4. | 斷層 | 小克 | 黃浩琳 / J1M3 | J1M3 | J1M3 | Feat.Luna Is A Bep |
| 5. | 季候風 | 小克 | 黃浩琳 / J1M3 | J1M3 | J1M3 | Feat.盧巧音 |
| 6. | Lost In The Woods | 黃浩琳 | 黃浩琳 / J1M3 | J1M3 & Lillian Wong | J1M3 & Lillian Wong | 樹海英文版本 |
| 7. | Avalanche | 黃浩琳 | 黃浩琳 / J1M3 | J1M3 & Lillian Wong | J1M3 & Lillian Wong | 雪崩英文版本 |
| 8. | Edge Of Love | 黃浩琳 | 黃浩琳 / J1M3 | J1M3 & Lillian Wong | J1M3 & Lillian Wong | 風蝕崖岸英文版本 |
| 9. | Nobody’s Fault | 黃浩琳 | 黃浩琳 / J1M3 | J1M3 & Lillian Wong | J1M3 & Lillian Wong | 斷層英文版本 |
| 10. | Monsoon | 黃浩琳 | 黃浩琳 / J1M3 | J1M3 & Lillian Wong | J1M3 & Lillian Wong | 季候風英文版本]] |

派台歌曲成績
------

| 歌曲 | 903 | RTHK | 997 | TVB |
| --- | --- | --- | --- | --- |
| 樹海 | 12 | - | - | - |
| 雪崩 | 17 | - | - | - |
| 斷層 | - | - | - | - |

音樂錄影帶
-----

|  | 歌名
 | 連結
 |
| --- | --- | --- |
| 01 | 樹海 | 連結 （页面存档备份，存于） |
| 02 | 雪崩 | 連結 （页面存档备份，存于） |
| 03 | 風蝕崖岸 | 連結 （页面存档备份，存于） |
| 04 | 斷層 | 連結 （页面存档备份，存于） |
| 05 | 季候風 | 連結 （页面存档备份，存于） |
| 06 | Lost In The Woods | 連結 （页面存档备份，存于） |
|

1. ↑ .  [2013-06-24].